Endamálið er at betra um undirvísingarskipanir í teimum ymisku londunum við at geva hvør øðrum íblástur. Í ár vóru trý høvuðsevni: skúlaleiðsla, at skaffa arbeiðsmegi og lærarar, sum megna at undirvísa við tí vitanini, sum finst í 21. øld. Tað, sum hevur størst týdning í einhvørjari skúlaskipan, eru væl útbúnir og motiveraðir lærarar, segði Andreas Schleicher, sum er varastjóri og útbúgvingarráðgevi hjá OECD. Eg fái sostatt enn einaferð váttan fyri, at dygdin í skúlaskipanini stendur og fellur við dygdini av læraranum. Tað sigur seg sjálvt, at eru arbeiðsumstøðurnar hjá læraranum vánaligar, her hugsi eg bæði um fysisku- og sálarligu karmarnar, so nyttar lítið, at hann er vælútbúgvin. Tað vísa kanningar, og tað er almenn vitan, at ein strongdur lærari ikki er ein góður lærari. Hóast tíðirnar ikki eru góðar, og vit mugu hugsa um, hvussu vit fáa sum mest burturúr skattakrónunum, so er tað sera umráðandi, at politikararnir ikki gera skúlaskipanir, í ringum tíðum, fyri at spara pening, so tað á pappírinum sær út til at vera í lagi, men í veruleikanum als ikki riggar. Tí tað er at svíkja tey óseku: børnini. Tey koma at hava strongdar lærarar, sum tessvegna ikki megna at geva dygdargóða frálæru. Hetta vóni eg, at mentamálaráðharrin Bjørn Kalsø hevur í huga, í hesum tíðum, har øll bara tosa um krónur og oyru, ja ella um makrel og fiskiloyvi. -Eg má kortini siga, at hóast eg eri bæði læraraútbúgvin og havi eina akademiska útbúgving í námsfrøði, so tykist tað, at sjónarmiðini hjá flogskiparanum, Niels Egelund, eru alvaldandi í kjakinum um skúla og skúlaskap, sigur Asbjørn Berthelsen, einalærari í Haldarsvíkar skúla, í Skúlablað nr. 1, 2015-Hóast eg ikki var so tilvitað um, hvat eg gjørdi, so valdi eg tilvitað at lata vera við at gera tað, eg frammanundan hevði gjørt–at gera tað sama, sum eg plagdi, sigur Guri Tórsdóttir, lærari, í Skúlablað nr. 1, 2015-Í dag er kravið, at vit finna fram til, hví barnið hevur trupulleikar, hvat gerast kann við trupulleikan og síðan seta inn við einum tilboði, sigur Herálvur Jacobsen, formaður Føroya Lærarafelags, í Skúlablað nr. 1, 2015